ОБЩИНСКА ИЗБИРАТЕЛНА КОМИСИЯ САПАРЕВА БАНЯ

e-mail:oik1041@cik.bg; гр.Сапарева баня; ул.“Германея“ № 1

**ПРОТОКОЛ**

**№ 032-МИ/05.02.2020г.**

Днес, 05.02.2020 г. в 10:30 ч. в сградата на Община Сапарева баня, гр. Сапарева баня, ул. ”Германея” № 1, ет. 3, Заседателна зала се проведе заседание на Общинска избирателна комисия /ОИК/ гр. Сапарева баня, назначена с Решение на Централна избирателна комисия № 883-МИ от 30.08.2019 г., Решение № 955-МИ от 04.09.2019 г. на ЦИК, изменено с Решение №1048-МИ от 11.09.2019г. на ЦИК и Решение 987-МИ от 05.09.2019 г. на ЦИК за произвеждане на избори за общински съветници и кметове на 27.10.2019г.

На заседанието присъстват, както следва: Председател: Илияна Бойчева Базиргянова, Зам. Председатели: Йорданка Лазарова Наумова-Метаниева, Гергана Борисова Николова, Секретар: Катя Георгиева Димитрова и членове: Милена Кирилова Дашева, Емилия Димитрова Гелева, Росица Василева Йоцова, Надежда Кирилова Дерменджиева-Стършелова,Радостина Йорданова Сакаджийска, Веселка Иванова Йорданова и Бойко Иванов Ненков.

Отсъстват: Няма

Председателят на ОИК заяви, че в изпълнение на взетите протоколни решения по протокол №31 от 23.01.2020г. и предприетите в тази връзка действия в ОИК Сапарева баня са постъпили и са заведени следните документи:

1.Писмо с Изх.№ П-19-1/23.01.2020г. от Председателя на Общински съвет Сапарева баня инж. Васил Маргин, заведено с Вх.№ 164/ 23.01.2020г. в регистъра на ОИК-Сапарева баня.

2.Писмо с Изх. №ТР-04/31.01.2020г. на Агенция по вписвания—Търговски регистър и регистър на юридическите лица с нестопанска цел, заведено с Вх.№ 167/03.02.2020г. в регистъра на ОИК Сапарева баня, ведно с приложените към него, както следва:

2.1.Удостоверение изх.№ 202001\*\*\*\*\*\*\*/31.01.2020г. по партидата на „Алекса 2015” ЕООД, Декларация за обстоятелствата по чл.142 от ТЗ, Пълномощно, Декларация по чл.129, ал.2 от ТЗ, Декларация за образец на подписа, Платежно нареждане, Декларация по чл.141, ал.8 от ТЗ, Договор за продажба на дружествен дял и Протокол от заседание на общо събрание.

2.2 Удостоверение изх.№ 202001\*\*\*\*\*\*/31.01.2020г. по партидата на ЕТ”Радостина Сусанина-ИГ”, ведно с пълномощно-2бр., Декларация по чл.13, ал.4 от ТЗ-2бр., и Декларация по чл.58, ал.2 от ТР

3.Писмо от Постоянната комисия по КОНПИ при общински съвет Сапарева баня с вх.№166/24.01.2020г., ведно с доклад.

4.Писмо от ЦИК относно провеждане на заседания и дежурства на ОИК с вх.№165/24.01.2020г.

С оглед на постъпилите писма предлагам да разгледаме и обсъдим същите и това да бъдат точките/изброени по-горе/ за разглеждане в дневния ни ред.

След проведено обсъждане по дневния ред на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за" 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”: НЯМА.

С 11 гласа „ЗА“ дневният ред беше приет. Комисията пристъпи към работа.

Точка 1, 2, и 3, от дневния ред касаят едно и също решение за това ще ги разгледаме заедно.

Председателят на ОИК-Сапарева баня прочете гласно постъпилите документи и даде възможност на членовете на ОИК да се запознаят лично със същите. След което се пристъпи към описване и разискване на фактическата обстановка:

В ОИК Сапарева баня е постъпило писмо с вх.№162/22.01.2020г.от Кмета на Община Сапарева баня за произнасяне по компетентност и сигнал от Angel Paliyski по e-email с вх.№160/21.01.2020г.в регистъра на ОИК с който се сезира ОИК Сапарева баня, с твърдение за нарушение на чл.41, ал.3 от ЗМСМА. Твърди се, че обявения за избран за Кмет на Кметство Овчарци, а именно Радостина Сусанина не е предприела в изискуемия от закона едномесечен срок от обявяването на изборните резултати, необходимите действия за прекратяване на дейността и/или за освобождаването й от заеманата длъжност. Твърди, че лицето е собственик и има регистрирани фирми по смисъла на ТЗ, а именно„АЛЕКСА 2015” ЕООД, ЕИК 203428129 със седалище и адрес на управление: с.Овчарци, ул.”Никола Вапцаров” №6 и ЕТ”Радостина Сусанина-ИГ”, ЕИК 200714328, със седалище и адрес на управление: с.Овчарци, ул.”Никола Вапцаров” №6.

На свое заседание, проведено на 23.01.2020г., ОИК Сапарева баня се запозна с изложените писма. С протоколни решения бяха одобрени писма съответно до Агенция по вписванията- Търговски регистър и регистър на ЮЛНЦ, НАП, както и до Общински съвет на община Сапарева баня. Беше изискана информация дали г-жа Радостина Сусанина в срока по чл.41, ал. 3 от ЗМСМА е предприела действия за прекратяване на дейността и/или за освобождаването ѝ от заеманата длъжност в посочените по-горе фирми, както и дали е уведомила писмено за тези свои действия Общински съвет - Сапарева баня до 28.11.2019г.

След заседанието ни на 23.01.2020г. с вх. № 164/23.01.2020г. във входящия регистър на ОИК Сапарева баня е заведено писмо от Председателя на Общински съвет Сапарева баня, видно от което се твърди, че Радостина Г.Сусанина е предприела действия за освобождаването ѝ от длъжност управител и едноличен собственик на капитала в „ АЛЕКСА 2015” ЕООД, като за целта в Търговски регистър при Агенция по вписвания е подадено заявление с вх.№202001\*\*\*\*\*\*\*, като същата е входирала писмото си до Общински съвет на **22.01.2020г**. с вх.№П-19/22.01.2020г.

Отделно от това постъпи й писмо от Постоянната комисия по КОНПИ при Общински съвет Сапарева баня, ведно с приложен доклад от същата. Комисията при проверка на подадените декларации от г-жа Радостина Сусанина е установила, че има несъответствие между декларираното и информацията събрана в хода на проверката от Агенция по вписвания – Търговски регистър.

В отговор на наше писмо с Вх. № 167/ 03.02.2020г. във входящия регистър на ОИК Сапарева баня е заведено писмо от Агенция по вписванията- Търговски регистър и регистър на ЗЮЛНЦ, с приложенията към него относно партидата на търговското дружество за времето от нейното създаване до настоящият момент. Видно от съдържанието на Удостоверенията за актуално състояние, се установява, че: лицето Радостина Георгиева Сусанина, ЕГН\*\*\*\*\*\*\*\*\*\* има регистрирано търговско дружество „АЛЕКСА 2015” ЕООД, ЕИК 203428129 със седалище и адрес на управление: с.Овчарци, ул.”Никола Вапцаров” №6 и е предприела действия по прехвърляне на дружествени дялове които обаче действия са извършени извън срока по чл.41, ал.3 от ЗМСМА.

В същото време е и едноличен собственик на ЕТ ”Радостина Сусанина-ИГ”, със седалище и адрес на управление : с.Овчарци, ул.”Никола Вапцаров” №6, като дружеството е регистрирано през 2009г. и до 31.01.2020г. не са предприети действия по заличаването му.

Служебно в рамките на своите правомощия ОИК извърши във входящият си регистър проверка дали в периода от 28.10.2019г. – 28.11.2019г. включително, Радостина Сусанина е уведомила ОИК за предприети действия по член 41 ал.3 от ЗМСМА. ОИК установи, че Радостина Сусанина като новоизбран Кмет на Кметство Овчарци не е уведомила ОИК Сапарева баня в законовия едномесечен срок, считано от 28.10.2019г. до 28.11.2019г., за предприети действия по прекратяване на дейността като търговец или по освобождаване на длъжност подробно визирана в член 41 ал.1 от ЗМСМА.

Считам, че след получаването на документи от компетентен орган, а именно Агенция по вписвания Търговски регистър и в изпълнение на задълженията си по чл.42, ал.3 ОИК Сапарева баня е необходимо да подготви писмо до г-жа Радостина Сусанина, с което да я уведоми за получения сигнал срещу нея, като ѝ се даде възможност в 3- дневен срок от получаването, да изрази писмено възражение по така подадения сигнал и започналото административно производство.

Има ли други мнения? Няма. Тогава да гласуваме.

След проведено обсъждане и на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за" 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”:- НЯМА

На основание чл. 87, ал. 1, т. 1 от ИК и чл.42,ал.3 от ЗМСМА и при спазване на законно установения кворум и съобразявайки се гореизложените мотиви Общинската избирателна комисия Сапарева баня прие

**Протоколно решение №1:**

Съгласно разпоредбата на чл.42, ал.3 от ЗМСМА ОИК Сапарева баня да бъде уведомена Радостина Сусанина, че в тридневен срок от получаване на писмото може да направи писмено възражение пред ОИК Сапарева баня на адрес: гр. Сапарева баня, ул.”Германея” №1 .

С оглед на кратките срокове и на процесуална икономия, писмото да се връчи на Радостина Георгиева Сусанина, в качеството ѝ на кмет на кметство Овчарци по местоработата ѝ – сградата на кметство Овчарци, чрез разписка за получване на писмото.

**По т.4дневния ред** относно получено писмо от ЦИК,заведено в регистъра на ОИК Сапарева баня с вх.№165/24.01.2020г. относно изплащане на възнаграждения за заседания и дежурства. Това писмо е за сведение за начина на дежурство и провеждане на заседанията на ОИК.

Поради изчерпване на Дневния ред, заседанието бе закрито в 14.00часа.

 Председател:..........................

/Илияна Базиргянова/

Секретар:.................................

/Катя Димитрова